laion/Wikipedia-Exotic huggingface dataset:
עידן קרח

המונח "עידן הקרח" מפנה לכאן. אם הכוונה למשמעות אחרת, ראו עידן הקרח (פירושונים). עידני קרח הן תקופות בהיסטוריית כדור הארץ שבהן האטמוספירה התקררה באופן משמעותי ואזורים נרחבים התכסו בים קפוא או בקרחוני ענק. מאז נוצר, לפני כ-4.5 מיליארד שנים, חווה כדור הארץ מספר עידני קרח. סך כל השנים מסתכם בכ-15 עד 20 אחוזים מהיסטוריית כדור הארץ. בתקופה של "עידן קרח" שכבת הקרח כיסתה ככל הנראה כ-10 עד 30 אחוזים משטח כדור הארץ. בדרך כלל מכוון המונח עידן הקרח לעידן הקרח האחרון, שהחל לפני כ-115,000 שנים והסתיים לפני כ-11,700 שנה. מספר גורמים אפשריים יכולים ליצור ירידת טמפרטורה שתוביל לתקופת קרח: פעילות השמש – הפעילות ועוצמת הקרינה של השמש משתנה. כאשר השמש פעילה יש בה יותר כתמי שמש ועוצמת הקרינה עולה. שינוי העוצמה משפיע על האקלים בכדור הארץ. זרם הגולף – זרם הגולף מניע זרמי מים חמים המשפיעים על האקלים באירופה. בתקופות מסוימות התקרר הזרם ולכן לא היה גורם משמעותי שחימם את הטמפרטורות באזור. בנוסף, בתקופות הקרח עצמן האוקיינוס בו עובר הזרם היה קפוא ומנע מן הזרם להגיע לאזור החופים. שינוי במסלול כדור הארץ סביב השמש (על פי מחזורי מילנקוביץ') – מסלולו של כדור הארץ סביב השמש הוא אליפטי אך אינו קבוע. יש מחזוריות של שינויי האקסצנטריות של המסלול הנמשכת 100,000 שנים לערך, המשפיעה על הטמפרטורה בכדור הארץ. שינוי בכיוון ציר כדור הארץ (על פי מחזורי מילנקוביץ') – ציר הסיבוב של כדור הארץ נטוי. נטייתו היא ביחס למישור תנועת הכדור סביב השמש, מישור זה נקרא מישור המילקה. לציר זווית נטייה קבועה וזווית פגיעת קרני השמש בקווי רוחב שונים בכדור הארץ מושפעת מזווית הציר. כאשר זווית הציר משתנה, משתנה גם פיזור קרני השמש על כדור הארץ ושינוי זה יכול לגרום לשינוי הטמפרטורה. זווית הציר הנוכחית היא בערך 23.4°. ככל שזווית הנטייה קרובה יותר ומאונכת למישור המילקה, פחות קרני שמש פוגעות בקווי הגובה הגבוהים. שינוי כזה עשוי לגרום להיווצרות תקופת קרח. שינוי בהרכב האטמוספירה – שינוי בכמות גזי החממה בעיקר פחמן דו-חמצני משפיעה על הטמפרטורה של כדור הארץ. האפקט ההפוך – בתקופות הבין–קרחוניות האקלים היה חם יחסית וקרחונים החלו להינמס. המסת הקרחונים משמעותה שהמים, שהיו בעבר קפואים, מתווספים לאוקיינוסים בכמויות גדולות. מים אלה קרים מאוד ומתוקים בניגוד למי האוקיינוס. תופעה זו גורמת לאפקט הפוך: המים הקרים משפיעים על טמפרטורת האוקיינוס ויכולים להורידה בכמה מעלות. השינוי הקיצוני בטמפרטורת האוקיינוסים משפיע על האקלים בכדור הארץ כולו ויכול לגרום לעלייה גדולה בשיעור הסערות, בהן יורדים משקעים רבים וכך גדלים הקרחונים. אפקט הפוך נוסף אשר נגרם מההתחממות המהירה הוא עלייה בכמות האדים באטמוספירה. ההתחממות גורמת לאידוי יתר היוצר מסך של עננים באטמוספירה החוסם את קרינת השמש וגורם להתקררות האקלים. חורף געשי – דומה במהותו לחורף גרעיני, ונגרם כאשר ענן נרחב של אפר געשי הנפלט בהתפרצות געשית בעוצמה גבוהה מחזיר את קרינת השמש בחזרה לחלל ומוריד את הטמפרטורה על פני השטח. עידן הקרח הקטן עידן הקרח האחרון מדיה וקבצים בנושא עידן קרח בוויקישיתוף רויטרס, אומרים שהיה פה קר: מדענים חישבו את הטמפרטורות בעידן הקרח האחרון, באתר הארץ, 28 באוגוסט 2020 עידן קרח, באתר אנציקלופדיה בריטניקה (באנגלית) עידן הקרח, דף שער בספרייה הלאומית עידן קרח, באתר אנציקלופדיית ההיסטוריה העולמית (באנגלית)
הגדת ניו יורק (1837)

הגדת ניו יורק היא הגדה של פסח משנת 1837. ככל הנראה ההגדה הראשונה שהודפסה באמריקה בנוסח העברי המקורי לצד תרגום לאנגלית. ההגדה יצאה לאור והודפסה על ידי שלמה בן צבי הירש והיא מבוססת על הגדה שהודפסה בלונדון על ידי דוד לוי, שגם תרגם את ההגדה לאנגלית. ההגדה כוללת בנוסף לתרגום האנגלי גם את הנוסח העברי המקורי. התרגום האנגלי מובא מול העברית, עם הבהרות קטנות. ההגדה כתובה לפי מנהגי אשכנז וספרד. הקטעים "חד גדיא" ו"אחד מי יודע" אינם מתורגמים לאנגלית ומופיעים בשפה העברית בלבד. הגדת וושינגטון הגדת נירנברג הראשונה הצצה לכמה מההגדות שישאירו אתכם פעורי פה, באתר הספרייה הלאומית ההגדה המלאה, באתר הספרייה הלאומית Service for the two first nights of Passover : in Hebrew and English : according to the custom of the German & Spanish Jews / translated into English by the late David Levi, of London | ספר | Levi, David, 1740-1799 (translator) | Levi, David, 1740-1799 (translator) | הספרייה הלאומית, באתר www.nli.org.il גלגולה של הגדה | ישראל היום, באתר www.israelhayom.co.il, ‏2024-04-18 הספרייה הלאומית, הצצה לכמה מההגדות שישאירו אתכם פעורי פה, באתר הספרנים, ‏2018-03-15
גוטה

גוטה (בנורווגית: Gåte; באופן מילולי: חידה) היא להקת פולק נורווגית שהוקמה ב-1999. הלהקה ייצגה את נורווגיה באירוויזיון 2024 עם השיר "Ulveham". הלהקה סיימה במקום ה-25 בגמר עם 16 נקודות. ב-2000, הלהקה הוציאה את המיני-אלבום הראשון שלה, Gåte EP. ב-2002, הלהקה הוציאה את המיני-אלבום השני שלה, Gåte EP. המיני-אלבום הגיע בשיאו למקום השני בנורווגיה. ב-26 בספטמבר 2002, הלהקה הוציאה את אלבום האולפן הראשון שלה, Jygri. האלבום הגיע בשיאו למקום הראשון בנורווגיה. ב-2003, הלהקה הוציאה את המיני-אלבום השלישי שלה, Statt opp (Maggeduliadei). המיני-אלבום הגיע בשיאו למקום הרביעי בנורווגיה. ב-2004, הלהקה הוציאה את הסינגל "Sjå attende". הסינגל הגיע בשיאו למקום העשירי בנורווגיה. ב-18 באוקטובר 2004, הלהקה הוציאה את אלבום האולפן השני שלה, Iselilja. האלבום הגיע בשיאו למקום השלישי בנורווגיה. ב-3 באפריל 2006, הלהקה הוציאה את אלבום האולפן השלישי שלה, Liva. האלבום הגיע בשיאו למקום ה-15 בנורווגיה. ב-3 בנובמבר 2017, הלהקה הוציאה את המיני-אלבום הרביעי שלה, Attersyn. ב-2 בנובמבר 2018, הלהקה הוציאה את אלבום האולפן הרביעי שלה, Svevn. האלבום הגיע בשיאו למקום ה-11 בנורווגיה. ב-21 במאי 2021, הלהקה הוציאה את המיני-אלבום החמישי שלה, Til Nord. ב-3 בדצמבר 2021, הלהקה הוציאה את אלבום האולפן החמישי שלה, Nord. ב-2023, הלהקה הוציאה את השיר "Førnesbrunen (Radio Edit)". השיר הגיע בשיאו למקום העשירי בנורווגיה. ב-12 בדצמבר 2023, הלהקה הוציאה את המיני-אלבום השישי שלה, Vandrar. כמו כן, באותו יום הלהקה הוציאה את הסינגל "Ulveham", איתו התמודדו בקדם האירוויזיון לשנת 2024, Melodi Grand Prix 2024.‏ ב-20 בינואר 2024, הלהקה הופיעה עם השיר בחצי הגמר השני של הקדם וסיימה בשלושת המקומות הראשונים, ולכן העפילה לגמר הקדם. ב-3 בפברואר, הלהקה סיימה במקום הראשון עם 250 נקודות, ולכן הלהקה תייצג את נורווגיה באירוויזיון 2024. כמו כן, השיר הגיע בשיאו למקום ה-23 במצעד 40 שירי האיירפליי ברדיו הנורווגי. מדיה וקבצים בנושא גוטה בוויקישיתוף גוטה, ברשת החברתית פייסבוק גוטה, ברשת החברתית אינסטגרם גוטה, ברשת החברתית טיקטוק גוטה, במסד הנתונים הקולנועיים IMDb (באנגלית) גוטה, באתר אפל מיוזיק (באנגלית) גוטה, באתר ספוטיפיי גוטה, באתר Last.fm (באנגלית) גוטה, באתר AllMusic (באנגלית) גוטה, באתר MusicBrainz (באנגלית) גוטה, באתר דיזר גוטה, באתר Yandex.Music (ברוסית) גוטה, באתר Discogs (באנגלית) גוטה, באתר Songkick (באנגלית) גוטה, באתר Genius גוטה, באתר SecondHandSongs גוטה, באתר בנדקמפ גוטה, באתר טיידל (באנגלית) גוטה, באתר אמזון מיוזיק "Norway's Melodi Grand Prix 2024: The 18 artists and songs". Eurovision.tv. EBU. 5 בינואר 2024. ארכיון מ-2024-01-05. נבדק ב-5 בינואר 2024. {{cite web}}: (עזרה) Abril, Ángel (20 בינואר 2024). "Melodi Grand Prix 2024: Erika Norwich & Super Rob, Gåte y Dag Erik Oksvold & Anne Fagermo consiguen su pase para la gran final de la preselección noruega" [Melodi Grand Prix 2024: Erika Norwich & Super Rob, Gåte and Dag Erik Oksvold & Anne Fagermo manage to advance to the grand final of the Norwegian preselection]. ESCplus España (בEuropean Spanish). ארכיון מ-2024-02-04. נבדק ב-20 בינואר 2024. {{cite web}}: (עזרה) "Topplista: Radio 2024 uke 06" (בנורווגית ספרותית). VG-lista. 14 בפברואר 2024. ארכיון מ-2024-04-19. נבדק ב-19 באפריל 2024. {{cite web}}: (עזרה)
Time (שיר של פינק פלויד)

"Time" (בעברית: "זמן") הוא שיר של להקת הרוק הבריטית פינק פלויד שיצא לאור כחלק מאלבומם השמיני The Dark Side of the Moon ויצא כסינגל בארצות הברית. המילים של השיר נכתבו על ידי רוג'ר ווטרס, והשירה מבוצעת על ידי דייוויד גילמור וריצ'רד רייט. המילים עוסקות בחלוף הזמן. ווטרס שהיה בן 30 בעת יציאת השיר לאור, קיבל את הרעיון לשיר כשהבין שאינו מתכונן לשום דבר נוסף בחייו. הוא תיאר זאת בראיונות שונים כהבנה שמתרחשת בגילאי 28 ו-29. השיר ידוע בקטע הקדמה הכולל פתיחה ארוכה של שעונים מצלצלים. צלילים אלו הוקלטו בחנות עתיקות, בניסוי שעשה אלן פרסונס בשיטת ההקלטה של צליל קוואדרופוני (הקלטה במספר ערוצי שמע בהקלטה) ללא כוונה מראש להשתמש בהם בשיר זה. רצועת האלבום כוללת גם גרסה חוזרת של השיר "Breathe". זהו השיר היחיד באלבום שנותן קרדיט לכל ארבעת החברים הראשיים על כתיבת השירים, והאחרון שעשה זאת בדיסקוגרפיה של הלהקה. מילותיו של השיר עוסקות בהבנתו של רוג'ר ווטרס ש"החיים לא נועדו להתכונן למה שיבוא בעתיד, אלא בקבלת שליטה על גורלך שלך". לפי ראיון של פיל טיילור מ-1994, דייוויד גילמור השתמש במעבד האפקטים לקסיקון PCM-70 עבור צלילי ההשהיה המעגליים (אפקט Delay) שנשמעו בשיר, דבר ששכפל את סוג ההד שהיה מקבל מיחידת ההד הקודמת שלו מתוצרת בינסון. פינק פלויד ביצעה את השיר בהופעה חיה מ-1972 עד 1975, ולאחר עזיבתו של ווטרס, מ-1987 עד 1994. ווטרס החל לבצע את השיר בהופעות הסולו שלו, כשהוא מבצע את השירה בעצמו, החל מ-1999 בסיבובי ההופעות In the Flesh ולאחר מכן ביצע אותו בסיבוב ההופעות The Dark Side of the Moon Live בשנים 2006-2008 ובסיבוב ההופעות Us + Them Tour בשנים 2018-2018. גילמור ביצע את השיר בהופעה חיה בכל אחד מסיבובי הופעות הסולו שלו מאז סיבוב ההופעות The Division Bell Tour של פינק פלויד, בו ריצ'רד רייט השתתף בשירה. בביקורת עכשווית ל-The Dark Side of the Moon, לויד גרוסמן מה"רולינג סטון" נתן ל-"Time" ביקורת חיובית, ותיאר את הרצועה כ"רוק משובח בעל גוון קאנטרי עם סולו גיטרה חזק מאת דייוויד גילמור". בילבורד והמגזין Louder Sound דירגו את השיר במקום התשיעי והחמישי, בהתאמה, ברשימת 50 השירים הגדולים ביותר של פינק פלויד. דייוויד גילמור – גיטרות חשמליות, סולן (בתים ו-"Breathe (Reprise)") וקולות רקע (גשר ו-"Breathe (Reprise)") ריצ'רד רייט - עוגב פרפיסה, פסנתר אלקטרוני וורליצר, שירה משותפת רוג'ר ווטרס - גיטרה בס, EMS VCS 3 ניק מייסון - תופים, רוטוטומים עם: דוריס טרוי - קולות רקע לסלי דאנקן - קולות רקע Liza Strike – קולות רקע בארי סנט ג'ון - קולות רקע "PINK FLOYD'S DARK SIDE OF THE MOON 4". Utopia.knoware.nl. אורכב מ-המקור ב-7 בדצמבר 2012. נבדק ב-10 בספטמבר 2012. {{cite web}}: (עזרה) Schaffner, Nicholas (2005). "The Amazing Pudding". Saucerful of Secrets: The Pink Floyd Odyssey (New ed.). London: Helter Skelter. p. 157. ISBN 1-905139-09-8. Tolinski, Brad (בספטמבר 1994). "Welcome to the Machines". Guitar World. אורכב מ-המקור ב-2012-06-17. נבדק ב-2011-07-29. {{cite web}}: (עזרה) "The 50 greatest Pink Floyd songs ever". Louder Sound. 20 בספטמבר 2022. נבדק ב-25 במאי 2023. {{cite web}}: (עזרה) "Wrightish | Watersish.com". מידע על היצירה "Time" באתר מיוזיק בריינז מידע על הקומפוזיציה "Time" באתר AllMusic גרסאות נוספות ל"Time" באתר SecondHandSongs
קואצ'לה

קואצ'לה (המכונה רשמית פסטיבל המוזיקה והאמנויות של עמק קואצ'לה ולעיתים גם פסטיבל קואצ'לה) הוא פסטיבל מוזיקה ואמנויות שנתי הנערך במועדון האמפייר פולו באינדיו, קליפורניה בעמק קואצ'לה (אנ') במדבר קולורדו (אנ'). הפסטיבל נוסד על ידי פול טולט וריק ואן סנטן ב-1999, וכיום מאורגנת על ידי Goldenvoice.‏ האירוע מארח אמנים מוזיקליים ממז'אנרים מוזיקליים רבים, כולל רוק, פופ, אינדי, היפ הופ ומוזיקת דאנס אלקטרונית, וכמו כן מציג מיצבים ופסלים אמנותיים. הפסטיבל, אשר מתקיים מדי שנה באפריל-מאי, לא התקיים ב-2020 ו-2021 עקב מגפת הקורונה. מדיה וקבצים בנושא קואצ'לה בוויקישיתוף אתר האינטרנט הרשמי של קואצ'לה (באנגלית) קואצ'לה, ברשת החברתית פייסבוק קואצ'לה, ברשת החברתית אקס (טוויטר) קואצ'לה, ברשת החברתית אינסטגרם קואצ'לה, ברשת החברתית טיקטוק קואצ'לה, סרטונים בערוץ היוטיוב Cromelin, Richard (3 בינואר 2004). "Rick Van Santen, 41; L.A. Promoter Helped to Advance Punk Rock Bands". Los Angeles Times. p. B18. ארכיון מ-9 בינואר 2017. נבדק ב-8 בנובמבר 2016. {{cite news}}: (עזרה) Melas, Chloe; Gonzalez, Sandra (10 במרץ 2020). "Coachella to be postponed over coronavirus concerns, sources say". CNN. ארכיון מ-13 במרץ 2020. נבדק ב-10 במרץ 2020. {{cite web}}: (עזרה)
הגדת מוקטה

הגדת מוקטה (באנגלית: Mocatta Haggadah) היא הגדה של פסח מאוירת שנכתבה בסוף המאה ה-13 או בתחילת המאה ה-14 בקטלוניה שבספרד. כתב היד נמצא ביוניברסיטי קולג' לונדון ומספרו שם MS Mocatta 1. כתב היד מעוטר להפליא בדיו, גואש, כסף וזהב על קלף. כתב היד מכיל בין השאר את שיר השירים, מגילת רות וקהלת. ההגדה הייתה שייכת למשפחה של פרדריק דוד מוקטה (אנ') ונשתמרה באוסף שלו, יחד עם מחזור מוקטה מהמאה ה-16. בשנת 1905 מירב האוסף שלו הופקד בספריית יוניברסיטי קולג' לונדון. הדעות חלוקות בנוגע לתארוך שנת יצירת ההגדה, כאשר העיטורים בהגדה מורכבים מסגנונות שונים של כתבי יד עבריים מהמאה ה-13 עד תחילת המאה ה-14. זה כנראה בגלל שימוש במספר תבניות עיטור, ממקורות שונים. חוסר האחידות בעיצוב של ההגדה מעידה על כך שההגדה הוכנה בפרקי זמן שונים. הדמויות הגרוטסקיות הרבות שנמצאות בהגדה מצביעות על סגנון ממקור צרפתי, בעוד שהעיטורים המיקרוגרפיים צבועים בצבעים שמשתמשים בהם לצביעת השוליים החיצוניים של כתבי יד מקראיים שמקורם מממלכת אראגון ודרום צרפת או לנגדוק. המיקרוגרפיה בהגדה מיוחסת לסופר בשם יעקב, שגם אייר אותה. יעקב עבד במאה ה-14 בברצלונה וככל הנראה כתב גם את הגדת ריילנדס ומחזור קטלוניה. במספר דפים איחוד של המיקורגרפיה יוצר מנורה, מוטיב שמשתמשים בו בעיקר בתנ"כים קטלונים מהמאה ה-14. ההשפעה הקטלונית נראית גם בציור של המצה (עמוד 43), שאופייני להגדות קטלוניה מהמאה ה-14. איור המצה שאופייני להגדות קטלוניה מדיה וקבצים בנושא הגדת מוקטה בוויקישיתוף הגדות ברצלונה - הפאר היהודי בגותיקה הקטלאנית Jewish service book of the 13th or 14th century, Spain Hebrew and Jewish Collections
כוונת

כוונת היא אמצעי המשמש לסיוע בכיוון, על ידי התאמת כיוון ההתבוננות של העין עם כיוון כלי הירי או כל אמצעי אחר. ישנם סוגים שונים של כוונות: כוונת ברזל - מערכת המורכבת בדרך-כלל על כלי ירי (אך גם על טלסקופים) ומאפשרת כיוון גאומטרי, כלומר המסתמך על יישור העין ושתי נקודות נוספות (כוונת אחורית וכוונת קדמית) על קו אחד, שעובר גם דרך הנקודה אליה מכוונים. הכוונת האחורית מורכבת בדרך-כלל מחריר כלשהו, והכוונת הקדמית מורכבת מפין או טבעת שיש להביא למרכז המבט הנצפה דרך החריר. כוונת אופטית: כוונת טלסקופית - מערכת עדשות המגדילה את האובייקטים בהם מביטים ומציבה צלב (crosshair) בנקודה אליה מכוון הנשק. כוונת השלכה (ראו למשל כוונות מפרולייט או טריג'יקון) - כוונת המשלבת מערכת עדשות (כלומר כוונת טלסקופית) עם סיב אופטי, המרכז אור לנקודה במרכז הכוונת, אליה מכוון הנשק. כוונת פגיון - מערכת אלקטרואופטית הכוללת מחשב ירי, שמשפרת באופן ניכר את דיוק הירי המבצעי. עם הצמדת הכוונת לנשק (או לכל אמצעי אחר) אין היא מכוונת בהכרח לכיוון אליו הוא מכוון, ולצורך הכיוון יש לבצע תיאום כוונות. מדיה וקבצים בנושא כוונת בוויקישיתוף כוונת, באתר אנציקלופדיה בריטניקה (באנגלית)
אנקור (טיל מטרה)

אנקור הוא טיל מטרה ישראלי לדימוי טיל קרקע-קרקע, בפיתוחה וייצורה של רפאל – מערכות לחימה מתקדמות. זהו טיל בליסטי לטווח בינוני, המשוגר ממטוס. הטיל משמש כיום לטיל מטרה למערכת נגד הטילים "חץ". לטיל מקטע לראש קרב מודולרי, והוא מסוגל לשאת ראש נפץ כבד. גרסת "אנקור כסוף", נבדקה לראשונה ב-2 בספטמבר 2013. השיגור, שבוצע על ידי מטוס חיל האוויר הישראלי ותחת אחריותה של מנהלת חומה במפא"ת – נקלט במערכת ההתראה הרוסית נגד טילים בליסטיים, תחנת הרדאר ארמאביר (אנ') בשעה 09:16 בשעון ישראל. כשעה מאוחר יותר, משרד הביטחון חשף רשמית את קיום הניסוי, והוכרז כמוצלח. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש להרחיב על ההבדלים בין הגרסאות. ישנן שלוש גרסאות של הטיל: אנקור שחור, אנקור כחול ואנקור כסוף. הגרסה הכסופה נועדה לדמות טילים בליסטיים איראניים מסוג שיהאב-3 בעלי טווח של כ-1,500–2,000 ק"מ. אתר האינטרנט הרשמי של אנקור עלון מידע על טילי המטרה ממשפחת טילי אנקור, באתר חברת רייתיאון, באתר רפאל – מערכות לחימה מתקדמות (ארכיון) שיר אהרון ברם, ‏תשודרג טכנולוגיית טילי "אנקור", באתר חיל האוויר הישראלי, 8 בספטמבר 2013 עמוס הראל, ניסוי טיל היירוט: למרות המתיחות, לא בגללה, באתר הארץ, 3 בספטמבר 2013 סוכנויות הידיעות, ישראל ערכה ניסוי בטיל - בעולם נדרכו, באתר ישראל היום, 4 בספטמבר 2013 יואב זיתון, המטרה - "טיל איראני": צפו בתיעוד ניסוי החץ מהשיגור ועד הפגיעה, באתר ynet, 13 באוגוסט 2020 יואב זיתון, התעלומה נפתרה: ישראל ירתה טיל "אנקור", באתר ynet, 3 בספטמבר 2013 Israel Tests a new Target Missile Simulating Iranian Shihab 3 Missiles, Defense Update, ‏3 בספטמבר 2013 (באנגלית) אלון בן-דוד, Israeli Missile Test Triggers Russian Warning System, Aviation Week & Space Technology, ‏9 בספטמבר 2013 (באנגלית)
הוועדה לעניינים בינלאומיים של הדומה הממלכתית של הפדרציה הרוסית

הוועדה לעניינים בינלאומיים של הדומה הממלכתית (ברוסית: Комитета по международным делам, בפשטות "הוועדה הבינלאומית") היא ועדה קבועה של הבית התחתון בפרלמנט הרוסי, הדומה הממלכתית של הפדרציה הרוסית. היא ממונה על חקיקה מובילה במדיניות החוץ ודיון בדומה ובסמכותה לבחון, לפקח ולחוקק הצעות חוק הקשורות לענייני החוץ של רוסיה. הוועדה אחראית בדרך כלל לפיקוח (אך לא לניהול) ולמימון תוכניות סיוע חוץ, כמו גם מימון מכירות נשק והכשרה לבעלי ברית לאומיים וכן לאשרור אמנות והסכמים בינלאומיים עליהם רוסיה חתומה. בתפקיד יושב הראש הנוכחי מכהן לאוניד סלוצקי, מאז אוקטובר 2016. מדיה וקבצים בנושא הוועדה לעניינים בינלאומיים של הדומה הממלכתית של הפדרציה הרוסית בוויקישיתוף אתר האינטרנט הרשמי של הוועדה לעניינים בינלאומיים של הדומה הממלכתית של הפדרציה הרוסית (ברוסית) ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
פלוריאן סוטוקה

פלוריאן סוטוקה (בצרפתית: Florian Sotoca; נולד ב-25 באוקטובר 1990) הוא כדורגלן צרפתי המשחק כחלוץ במועדון לאנס מהליג 1. סוטוקה גדל במחלקת הנוער של נרבון וב-25 באוגוסט 2012 ערך הופעת בכורה בקבוצה הבוגרת ששיחקה אז בליגה החמישית בצרפת. את עונתו הראשונה בבוגרים סיים סוטוקה עם 8 שערים ב-22 משחקי ליגה. בסיום העונה עבר סוטוקה למרטיג מהליגה הרביעית ואת העונה שלו במרטיג הוא סיים עם שער בודד ב-26 הופעות. בעונה לאחר מכן עבר סוטוקה לבזייה גם היא מהליגה הרביעית ועד ינואר הוא הספיק לכבוש 5 שערים ב-14 הופעות. ב-23 בינואר 2015, בגיל 24, חתם סוטוקה על החוזה המקצועני הראשון שלו כשמונפלייה מהליג 1 החתימה אותו. בעונתו הראשונה הוא לא זכה להופיע בקבוצה הבכירה ושיחק רק בקבוצת המילואים של המועדון בליגה הרביעית. ב-28 באוקטובר 2015 ערך סוטוקה הופעת בכורה בקבוצה הראשונה בהפסד 2–3 ללוריאן במסגרת הגביע הצרפתי. בליגה ערך סוטוקה הופעת בכורה ב-27 בפברואר 2016 בניצחון 3–0 על ליל, אך הייתה זו ההופעה היחידה שלו בקבוצה ואת רב העונה הוא העביר שוב בקבוצת המילואים של המועדון. לאחר שלא זכה לדקות משחק במונפלייה, בסיום עונת 2015/2016 החליט סוטוקה לחזור לליגה הרביעית וחתם בגרנובל. סוטוקה שיחק בגרנובל 3 עונות ועזר לה לעלות עד לליג 2, כשבשלוש עונות במועדון הוא כבש 31 שערים ב-102 הופעות בכל המסגרות והפך לקפטן הקבוצה. ב-9 ביולי 2019, חתם סוטוקה בלאנס מהליג 2. ב-27 ביולי 2019 ערך סוטוקה את הופעת הבכורה במועדון בניצחון 2–1 על לה מאן, במשחק זה כבש סוטוקה גם את שער הבכורה שלו עבור המועדון. הליגה בעונה זו הופסקה ב-12 במרץ 2020 לאחר 28 מחזורים בעקבות התפרצות מגפת הקורונה, כשלאנס ממוקמת במקום השני ועל כן היא זכתה בכרטיס לליג 1, ובכך השלים סוטוקה עלייה של 3 ליגות ב-4 שנים. כשאת עונת הבכורה שלו בקבוצה הוא סיים עם 9 שערים ב-30 הופעות בכל המסגרות. ב-23 באוגוסט 2020 ערך סוטוקה הופעת בכורה בליג 1 עבור לאנס בהפסד 1–2 לניס. ב-3 באוקטובר 2020 כבש סוטוקה את שער הבכורה שלו בליג 1 בניצחון 2–0 על סנט אטיין. ואת עונת הבכורה שלו בליג 1 עונת 2020/2021 סיים סוטוקה עם 8 שערי ליגה ב-33 הופעות. לאחר 2 עונות מוצלחות ופתיחת עונה מוצלחת בעונת 2021/2022 ב-13 בדצמבר 2021, חתם סוטוקה על הארכת חוזה במועדון עד יוני 2024. ואת העונה סיים עם 6 שערים ב-38 הופעות בכל המסגרות. עונת 2022/2023 הייתה עונה מצוינת עבור לאנס ועבור סוטוקה. כשב-24 בינואר 2023 חתם סוטוקה על הארכת חוזה נוספת עד יוני 2026. לאנס סיימה במקום השני בליגה נקודה בלבד אחרי פריז סן ז'רמן האלופה. וזכתה בכרטיס לליגת האלופות. סוטוקה כבש בעונה זו 8 שערים ב-42 הופעות בכל המסגרות אליהם הוסיף 9 בישולים בליגה. ב-20 בספטמבר 2023 ערך סוטוקה הופעת בכורה אירופית בתיקו 1–1 עם סביליה הספרדית במסגרת מחזור הפתיחה של שלב הבתים בליגת האלופות. מדיה וקבצים בנושא פלוריאן סוטוקה בוויקישיתוף פלוריאן סוטוקה, באתר Transfermarkt פלוריאן סוטוקה, באתר Soccerway פלוריאן סוטוקה, באתר BDFutbol פלוריאן סוטוקה, באתר WorldFootball.net פלוריאן סוטוקה, באתר FootballDatabase.eu Pierre-Hakim OUGGOURNI, PORTRAIT. « Clairement, il cassait tout » : Florian Sotoca, du foot amateur aux filets de Ligue 1, Ouest-France.fr, ‏2021-03-05 (בצרפתית) Sandrine Arrestier, Ligue 2 : pour Florian Sotoca, « Lens, c’est un autre monde », La Voix du Nord, ‏2019-09-01 (בצרפתית) Contrat prolongation Sotoca rclens Florian Sotoca prolonge à Lens jusqu'en 2026, L'Équipe (בצרפתית)
ועדת ההגנה של הדומה הממלכתית של הפדרציה הרוסית

ועדת ההגנה של הדומה הממלכתית (ברוסית: Комитет Государственной Думы по обороне) היא ועדה קבועה של הבית התחתון בפרלמנט הרוסי, הדומה הממלכתית של הפדרציה הרוסית. הוועדה עוסקת בסוגיות החקיקתיות הנוגעות לענייני הגנת המדינה ופעולות המדינה להיערכות להגנה נאותה של המדינה מפני איומים שונים. הוועדה דואגת להכין טיוטות חוקים בתחומי ההגנה לעיון במליאת ההצבעה של הדומה הממלכתית, מנתחת את תהליך יישום החקיקה ומכינה הצעות לשיפורה וצעדים לעמידה בנורמות המשפטיות בתחום ההגנה. תחתיה פועלות 8 ועדות משנה שונות. סוגיות של מדיניות צבאית של המדינה; מימון הכוחות המזוינים של הפדרציה הרוסית; הכנת אזרחי הפדרציה הרוסית לשירות צבאי בפדרציה הרוסית; סוגיות של שיתוף פעולה צבאי-טכני עם ממשלות זרות; רווחה והגנה סוציאלית על אנשי צבא ובני משפחותיהם. אתר האינטרנט הרשמי של ועדת ההגנה של הדומה הממלכתית של הפדרציה הרוסית ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
ועדת הביטחון של הדומה הממלכתית של הפדרציה הרוסית

ועדת הביטחון של הדומה הממלכתית, רשמית "ועדת הדומה הממלכתית לביטחון ומלחמה בשחיתות" (ברוסית: Комитет Государственной Думы по безопасности и противодействию коррупции) היא ועדה קבועה של הבית התחתון בפרלמנט הרוסי, הדומה הממלכתית של הפדרציה הרוסית, העוסקת בכל נושאי החקיקה בענייני ביטחון המדינה, המודיעין, גבולות המדינה, ביטחון כלכלי, מלחמה בפשיעה, מלחמה בשחיתות, ביטחון מידע, טיפול בעת מצבי חירום, חקיקה בעניינים פליליים ובענייני אופן הענישה וכן חלק חשאי יותר האחראי למימון גופי אכיפת החוק במערכת הביטחון הרוסית (גופים כמו שירות הביטחון הפדרלי, שירות בתי הסוהר הפדרלי, משטרת רוסיה, משרד הפנים, המשמר הלאומי, המשרד למצבי חירום והגנה אזרחית, השירות הפדרלי לפיקוח פיננסי, ועדת החקירות, התביעה הכללית, שירות השילוח הממלכתי, השירות הפדרלי לפיקוח אטומי, טכנולוגי ואקולוגי ועוד) והשירותים החשאיים בקהילת המודיעין הרוסית (בעיקר שירות ביון החוץ, בעוד המודיעין הצבאי כפוף לוועדת הגנה, האחראית לתחומי חקיקה בנוגע לכוחות המזוינים). הוועדה מפקחת על פעילות בתי המאסר וכן על חקירת שוטרים ואישי ביטחון שנחשדים במעורבות במעשי שחיתות. הוועדה אחראית על הקודקס הפלילי ברוסיה ועל ניסוחו ועל החוקים הקשורים למלחמה בטרור, אחזקת נשק, הקמת הרשות המשטרתית להגנת עדים, מלחמה בשחיתות, מאבק בהלבנת הון וכן מקיימת שימוע בנושאי מלחמה בפשיעה ובשחיתות ובענייני ביטחון מידע ורפורמות בגופי מערכת אכיפת החוק. הוועדה גם עוסקת בנושאי סחר לא חוקי בסמים ובמאבק בהגירה לא חוקית והייתה אחראית לפקח על הסוכנות הפדרלית למלחמה בסמים ושירות ההגירה הפדרלי, עד לפירוקן. ועדת משנה לחקיקה בתחום ביטחון לאומי ופעילות השירותים המיוחדים והמודיעיניים, מקבילה לוועדת המשנה למודיעין ולשירותים החשאיים ועדת משנה לחקיקה על מימון ארגוני אכיפת חוק, שירותים חשאיים ורווחת החיילים, עובדי השירותים ובני משפחותיהם ועדת משנה לחקיקה בתחום המלחמה בפשע הבינלאומי וטרור ושיתוף פעולה בינלאומי בתחום זה ועדת משנה לחקיקה בתחום ביטחון הציבור ופעילות ארגוני אכיפת החוק ועדת משנה לחקיקה בתחום ביטחון תחבורתי ואזורי, פעילות מערכת ההתראה וחיסול תוצאות השלכות מצבי חירום ועדת משנה לחקיקה בתחום בקרה על סחר בנשק, בסמים ומאבק בהגירה לא חוקית ועדת המשנה למודיעין ולשירותים החשאיים של הכנסת ועדת המודיעין של הסנאט של ארצות הברית אתר האינטרנט הרשמי של ועדת הביטחון של הדומה הממלכתית של הפדרציה הרוסית ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
אהרן גולדשטיין

אהרן גולדשטיין (19 בדצמבר 1902 - 12 באוקטובר 1976), קבלן בניין וחבר הכנסת. אהרן גולדשטיין נולד ב-19 בדצמבר 1902 בזלטופול שבאוקראינה. היה פעיל בתנועת "החלוץ". עלה לארץ בשנת 1921 ביחד עם רעייתו מרים, אחיו שלמה וגיסתו זינה. היה חבר גדוד העבודה. עבד כפועל בניין וביחד עם אחיו שלמה, היה ממייסדי שכונת בורוכוב וגבעתיים ואף שימש, תקופות מסוימות, כיו"ר הוועד המקומי של שכונת בורוכוב. היה חבר ההגנה. משנת 1933 עבד כקבלן בניין, וביחד עם אחיו ייסד את חברת הבניה "האחים גולדשטיין". שלושת האחים, אהרן, שלמה ונפתלי היו שותפים בחברה, אשר הפכה לאחת מחברות הבניה הגדולות בישראל. בשנת 1952 נבחר ליו"ר התאחדות הקבלנים והבונים בישראל. היה ממייסדי המפלגה הליברלית וחבר מרכז המפלגה, כיהן כחבר בכנסת החמישית, השישית והשביעית בין השנים 1963–1974. שימש חבר בוועדת הכלכלה, ועדת העבודה והרווחה וועדת הכספים. אהרן גולדשטיין נפטר בביתו בגבעתיים, בשנת 1976. אהרן גולדשטיין, באתר הכנסת אהרן גולדשטיין, באתר כנסת פתוחה אלעזר לוין, ‏נפטר נפתלי גולדשטיין, באתר גלובס, 15 בינואר 1997 אהרון גולדשטיין הובא למנוחות, מעריב, 13 באוקטובר 1976
קמרון ברייט

קמרון ברייט (באנגלית: Cameron Bright; נולד ב-1993) הוא שחקן קנדי. ברייט נולד בויקטוריה שבקולומביה הבריטית, אחת מעבודותיו הראשונות היו בפרסומת לחברת התקשורת "Telus" ומיד לאחר מכן הופיע בתוכנית הטלוויזיה "Higher Ground", באותה שנה שיחק בסרט הטלוויזיה "The Christmas Secret" את דמותו הצעירה יותר של ריצ'רד תומאס. בנוסף שיחק בשני פרקים של הסדרה "סטארגייט SG-1". בקולנוע הופיע לראשונה בסרט אפקט הפרפר, אחרי כן שיחק בסרט המתח "Godsend" כבנם של גרג קיניר ורבקה רומיין, ב-2006 גילם ילד רוסי החי עם אמו ואביב החורג בסרט הפעולה "Running Scared", באותה שנה גם שיחק בסרט המדע בדיוני "Ultraviolet" ילד אשר דמו יכול להוות מרפא למחלה, ובסרט "אקס-מן 3: המפלט האחרון". ב-2007 גילם את אלק, חבר בחיל המשמר, בסדרת סרטי "דמדומים". קמרון ברייט, ברשת החברתית אקס (טוויטר) קמרון ברייט, במסד הנתונים הקולנועיים IMDb (באנגלית) קמרון ברייט, באתר AllMovie (באנגלית) קמרון ברייט, במסד הנתונים הקולנועיים KinoPoisk (ברוסית)
מנטה (פירושונים)

האם התכוונתם ל... שמו הלועזי של צמח הנענע מנטה (דג) מנטה (שיר) מנטה (אלבום) מנטה (מגזין) מנטה – מותג חנויות נוחות מינט